Opturen har endelig ramt AaB?s nedrykningstruede fodboldhold i superligaen. Men på trods af en stribe kampe med fornuftig pointhøst, så er det nordjyske fodboldflagskib fortsat på den forkerte side af nedrykningsstregen. Men afstanden er reduceret til et minimum, og antallet af hold der er en del af nedrykningsdramaet er historisk stort. Og de positive resultater har en afsmittende effekt på omgivelserne. Efter vi på tv2nord.dk for et par uger siden lagde en afstemning på, hvor vi spurgte, om I troede, at AaB overlever i superligaen har stemningen været negativ, hovedparten af brugerne troede ikke på overlevelse. Men i de seneste dage er stemningen for alvor vendt blandt brugerne. Og nu tror 51 procent at AaB klarer kampen, og sikrer sig endnu en sæson i årets bedste række. AaB møder lørdag eftermiddag på hjemmebane FC Midtjylland.

Referat:
Opturen har endelig ramt AaB, og det præger brugerne af tv2nord.dk. Nu tror de på, at AaB overlever i Superligaen.